
Esselamu alejkum.  

Dugo sam razmišljala o ovom pitanju ali i dalje nisam sigurna. Da li se smije izostaviti vitr ***[namaz](https://pitajucene.com/search/Namaz/questions/ "Pretraži pitanja o namazu")***? Ja sam razgovarala sa koleginicom i ona mi je rakla ako ne klanjaš vitr namaz to je isto kao da nisi obavila jaciju, ja mislim ipak da je ona pogrešno razumjela ovo pitanje.


* 
* 
* 
* 
* 
* 
* 

 
JE LI VITR-NAMAZ VADŽIB ILI SUNET?

Alejkumusselam.


Vitr ***[namaz](https://pitajucene.com/search/Namaz/questions/ "Pretraži pitanja o namazu")*** je po skoro svim učenjacima ovog Ummeta potvrđeni sunnet. U tome se izdvojio jedino Ebu Hanife time što je smatrao da je ***[vitre](https://pitajucene.com/search/vitre/questions/ "Pretraži pitanja o vitrama")*** ***[vadžib](https://pitajucene.com/search/vad%C5%BEib/answers/ "Pretraži odgovore za termin \'vadžib\'")*** klanjati.


Kaže ***[učenjak](https://pitajucene.com/search/u%C4%8Denjak/questions/ "Pretraži pitanja o učenjacima")*** Ibn Munzir: “Ne znam nikoga da se složio sa Ebu Hanifom u ovome”. Prenosi se od Alije, radijallahu anhu, da je rekao: “Zaista vitre namaz nije strogo propisani namaz, niti je poput pet propisanih farzova, nego je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, klanjao vitre i rekao: “O sljedbenici Kur’ana, klanjajte vitr jer zaista je Allah vitr (neparan) i voli vitr”. Ovu predaju bilježe Ebu Davud, Tirmizi i Ibn Madže. A u rivajetu kod Nesaija je ovaj rivajet od Alije, radijallahu anhu, došao sa ovim riječima: “Vitr namaz nije stroga obaveza poput pet propisanih namaza, nego je sunnet koji nam je uveo u praksu Poslanik, sallallahu alejhi ve sellem”.


Takođe, od jasnih dokaza da vitr nije vadžib su hadisi u kojima je došlo da je Allah propisao i učinio obaveznim da klanjamo samo pet ***[farz](https://pitajucene.com/search/Farz/answers/ "Pretraži odgovore za Farz")*** namaza poput hadisa kojeg bilježe Buharija i Muslim u kojem je došlo da je beduin pitao Allahovog Poslanika, sallallahu alejhi ve sellem, da je čuo da mu je Allah propisao pet farz namaza u toku dana i noći, pa mu je to potvrdio. A onda ga je beduin upitao: Jesam li ja obavezan klanjati nešto mimo ovih pet farz namaz, a on mu je odgovorio: “Ne, osim da dobrovoljno klanjaš”. A ovaj događaj sa beduinom se desio kada su dolazile delegacije iz raznih plemena na godinu ili dvije prije smrti Poslanika, sallallahu alejhi ve sellem, što znači da je to zadnji ***[propis](https://pitajucene.com/search/Propis/questions/ "Pretraži pitanja o propisima")*** po pitanju farz i sunnet namaza.


Vitr namaz je potvrđeni sunnet koji musliman treba nastojati da klanja, međutim ako ga izostavi nema grijeha, jer je njega samo preporučeno klanjati a ne vadžib, pogotovo ako to izostavljanje ima opravdan razlog.


Prema tome, tvoja kolegica nije u pravu kada kaže da je ostavljanje vitra kao i ostavljanje jacije namaza, jer to što ona kaže se kosi sa onim što prenešeno u jasnim hadisima i onome na čemu su učenjaci ovog Ummeta. Pa čak i Ebu Hanife koji smatra da je vitr vadžib (a što nije ispravno) nije izjednačio vitr namaz sa pet farz namaza (sabahom, ***[podne](https://pitajucene.com/search/Podne/questions/ "Pretraži pitanja o Podne namazu")***, ikindijom, akšamom i jacijom).  

Ve billahi tevfik.


Na pitanje odgovorio dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")*** – zijad-ljakic.com


